ලන්ඩන් ඔලිම්පික් උලෙළේ ශ්‍රී ලංකාවේ වැඩිම අවධානයක් දිනාගත් බැඩ්මින්ටන් ක්‍රීඩක නිලූක කරුනාරත්න ඒකල අවසන් ක්‍රීඩකයන් අටදෙනා තෝරා ගන්නා තරග වටයේදී ඉන්දීය ක්‍රීඩක කාශ්‍යප් පරුපාලී හමුවේ 2-1ක පරාජයක් ලැබුවේය.වෙම්බ්ලි ගෘහස්ථ ක්‍රීඩාංගණයේ පැවැති මේ තරගයේ පළමු වටය ලකුණු 21-14ක් ලෙස ඉන්දියාව දිනා ගනිද්දී සාර්ථක පිළිතුරක් දුන් නිලූක දෙවැනි වටය 21-15ක් ලෙස ජය ගත්තේය.තෙවැනි තීරණාත්මක වටය ආරම්භයේ සිටම තරගයේ සියලු වාසි සියතට ගත් ඉන්දීය ක්‍රීඩකයා ලකුණු 21-9කින් ජය ලබා ඔලිම්පික් ඒකල බැඩ්මින්ටන් ඉසව්වේ අවසන් ක්‍රීඩකයන් අට දෙනා අතරට සුදුසුකම් ලබා ගත්තේය.